b'\n_START_ARTICLE_\nAnionska polimerizacija\n_START_PARAGRAPH_\nAnionska polimerizacija je oblik ionske polimerizacije, koja spada u lan\xc4\x8dane polimerizacije (adicijska polimerizacija). Druga vrsta ionske polimerizacije je kationska polimerizacija. _NEWLINE_Reakcija se zbiva uz anione kao katalizatore. Jaki donori elektrona iniciraju ju, a takvi davatelji su Lewisove baze. Tako se polimerizira izopren, butadien, akrilonitril, etilen-oksid i dr._NEWLINE_U ovoj vrsti polimerizacije uklju\xc4\x8duje i polimeriziranje vinilnih monomera (s) jakim elektronegativnim skupinama. Izvode se aktivnim vrstama karbaniona. Kao sve lan\xc4\x8dane polimerizacije, zbiva se u tri koraka: lan\xc4\x8dana inicijacija, lan\xc4\x8dana propagacija i lan\xc4\x8dana terminacija. \xc5\xbdivu\xc4\x87e polimerizacije, kojima nedostaje formalni terminacijski put, pojavljuju se u brojnim anionskim adicijskim polimerizacijama. Prednost \xc5\xbeivu\xc4\x87e anionske adicijske polimerizacije je ta \xc5\xa1to dopu\xc5\xa1ta upravljanje strukturom i kompozicijom. _NEWLINE_Anionske polimerizacije primjenjuje se u proizvodnji polidienskih umjetnih guma, solucijskih stirensko/butadienskih guma (SBR) te stirenskih termoplasti\xc4\x8dnih elastomera.'